APSPRIEDES NOLIKUMS

ATKLĀTAM KONKURSAM
“Automobiļu noma Valsts izglītības attīstības aģentūras vajadzībām”
[bookmark: _Hlk124772494] (identifikācijas Nr. VIAA 2026/49)

Valsts izglītības attīstības aģentūra atklāta konkursa “Automobiļu noma Valsts izglītības attīstības aģentūras vajadzībām” (identifikācijas Nr. VIAA 2026/49) saskaņā ar Publisko iepirkumu likuma 18.panta otro daļu rīko apspriedi par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. 2 vieglo automašīnu noma uz 36 mēnešiem saskaņā ar nolikumā un nolikuma pielikumā Nr. 2 “Tehniskā specifikācija/Tehniskais piedāvājums” noteiktajām prasībām:
2.1.1. Iepirkuma priekšmeta 1.daļā – 1 (vienas) vieglās automašīnas regulāra (pastāvīga) noma;
2.1.2. Iepirkuma priekšmeta 2.daļā – vieglās automašīnas īstermiņa noma pēc pieprasījuma.
Piedāvājumus var iesniegt iepirkuma priekšmeta 1.daļā vai iepirkuma priekšmeta 2.daļā vai abās iepirkuma priekšmeta daļās.
2.2. CPV klasifikators: 34110000-1 (Vieglie automobiļi).
2.3. Plānotais līguma izpildes laiks:
2.3.1. Iepirkuma priekšmeta 1.daļā – no automašīnu piegādāšanas dienas līdz 36 mēnešiem. Plānotais pakalpojuma uzsākšanas laiks ir 05.10.2026.
2.3.3. Iepirkuma priekšmeta 2.daļā – no līguma noslēgšanas dienas līdz 36 mēnešiem. Plānotais pakalpojuma uzsākšanas laiks ir 01.01.2027.
2.4. Plānotais iepirkuma izsludināšanas laiks: 2026.gada augusts.
3. Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. 
3.2. Paziņojumu par apspriedi publicē Iepirkumu uzraudzības biroja Publikāciju vadības sistēmā.
3.3.  Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Paziņojumā par apspriedi.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz Elektronisko iepirkumu sistēmā šīs apspriedes sadaļā Iepirkuma uzraudzības biroja Publikāciju vadības sistēmas paziņojumā un Elektronisko paziņojumu sistēmā norādītajā priekšlikumu iesniegšanas termiņā.
4.2.Ieinteresētā piegādātāja priekšlikumi sagatavojami konstruktīvi un sniedzot pamatojumu noteiktu precizējumu veikšanai.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.


1. KVALIFIKĀCIJAS PRASĪBAS

1.1. Pretendenta izteikta griba dalībai konkursā.
1.2. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja to paredz attiecīgās valsts normatīvie akti. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
1.3. Piegādātāji, kas ir apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem kopā, izņemot nolikuma 1.2. punktu, kas ir izpildāms katram piegādātāju apvienības dalībniekam atsevišķi.
1.4. Pretendents iepriekšējo 3 (trīs) gadu laikā (2023., 2024., 2025. un 2026.gadā līdz piedāvājumu iesniegšanas dienai) ir veicis:
1.4.1. Iepirkuma priekšmeta 1.daļā – vismaz 1 (viena) nepārtraukta automobiļu nomas līguma izpildi, kura ietvaros uz vismaz 24 (divdesmit četriem) mēnešiem ir nodrošināta 1 (viena) vieglās automašīnas pastāvīga noma;
1.4.2. Iepirkuma priekšmeta 2.daļā - vismaz 1 (viena) nepārtraukta automobiļu nomas līguma izpildi, kura ietvaros uz vismaz 24 (divdesmit četriem) mēnešiem ir nodrošināta 1 (viena) vieglās automašīnas īstermiņa noma pēc pieprasījuma.
Gadījumā, ja pretendents iesniedz piedāvājumu par abām iepirkuma priekšmeta daļām, pieredze jāapliecina par abām iepirkuma priekšmeta daļām (1.4.1. un 1.4.2.punktu).
1.5. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda, ka viņa rīcībā būs nepieciešamie resursi, iesniedzot šo personu apliecinājumus vai vienošanos par nepieciešamo resursu nodošanu pretendenta rīcībā.
1.6. Pretendents piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi).
1.7. Pretendenta rīcībā ir visi nepieciešamie resursi savlaicīgai un kvalitatīvai iepirkuma līguma izpildei atbilstoši Tehniskajai specifikācijai.


2. TEHNISKĀ SPECIFIKĀCIJA

Iepirkuma priekšmeta 1.daļa
“Automobiļa noma Valsts izglītības attīstības aģentūras vajadzībām” 


1. Vispārējās prasības  
1.1. Vidējās (D) klases (pēc Auto Asociācijas izstrādātā klasifikatora) transportlīdzekļa pilna servisa noma uz 36 mēnešiem.
1.2. Iznomātājam automobiļa piegāde jānodrošina līdz 2026.gada 05.oktobrim. Ja piegāde šajā termiņā netiek veikta, Iznomātājs 24 (divdesmit četru) stundu laikā bez papildu maksas nodrošina tehniski līdzvērtīgu vai augstākas klases aizvietošanas transportlīdzekli (ar spēkā esošu OCTA un KASKO) līdz faktiskajai piegādei, un šāda aizvietošana neierobežo Nomnieka tiesības piemērot Līgumā noteiktos līgumsodus un prasīt zaudējumu atlīdzību.
1.3. Iznomātājam (turpmāk – Iznomātājs) jānodrošina automobilis, kas atbilst Eiropas Savienības un Latvijas Republikas normatīvo aktu prasībām. 
1.4. Iznomātājam jānodrošina automobilis, kuram nav reģistrēti apgrūtinājumi, nesamaksāti naudas sodi un tie nav strīdus objekti, un kura var tikt izmantota gan Latvijas Republikas teritorijā un Eiropas savienības teritorijā. 
1.5. Automobilim jābūt reģistrētām, tehniskā kārtībā un bez defektiem. Iznomātājs garantē, ka automobilis nav nozagtas un nav izsludināta meklēšanā, kā arī nav apgrūtināta ar jebkādām citām Nomniekam nezināmām saistībām.
1.6. Automobiļa piegādes adrese: Vaļņu iela 1, Rīga, LV-1050, Latvija. 
1.7. Iznomātājam jānodrošina automobiļa salona un virsbūves tīrība tā piegādes brīdī.
1.8. Automobiļa virsbūvei jābūt bez skrāpējumiem, buktēm, u.c. veida bojājumiem. Automobiļa salonam, sēdekļiem jābūt bez plēsumiem, traipiem un specifiskiem aromātiem u.c.
1.9. Pirms automobiļa nodošanas-pieņemšanas akta parakstīšanas Nomniekam ir tiesības veikt testa braucienu ar piegādāto automobili. Piegādājot automobili, Iznomātājam nepieciešams izdot attiecīgus dokumentus (aktus, pilnvaras, apdrošināšanas polišu kopijas, izziņas u.c.), kas ir nepieciešami, lietojot automobili nomas termiņā. 
2. Pilna servisa nomas pakalpojums ietver:
2.1. Nomas maksa – automobiļa nomas maksa, iekļaujot visus nodokļus un izmaksas, kas saistītas ar automobiļa piegādi, reģistrāciju CSDD (Iznomātājs ir automobiļa īpašnieks un turētājs), lietošanu visa nomas termiņa laikā, visa uzstādītā aprīkojuma lietošanu un tā uzstādīšanas izmaksas, lai nodrošinātu automobiļa pilnīgu gatavību lietošanai. Nomas maksa ir fiksēta un nemainīga visā nomas perioda laikā.
2.2. Iznomātāja nodrošinātu OCTA apdrošināšanu – obligātā transportlīdzekļu īpašnieku civiltiesiskā apdrošināšana atbilstoši normatīvo aktu prasībām. 
2.3. Iznomātāja nodrošinātu KASKO apdrošināšanu, kas ietver apdrošināšanu pret bojājumiem (sadursme ar transportlīdzekli un/vai šķērsli, automašīnas apgāšanās, krišana, grimšana, sadursme ar dzīvām būtnēm, ugunsgrēks, eksplozija, dabas stihijas, trešo personu rīcības, krītošu priekšmetu iedarbība) un zādzību (automašīnas vai tās daļu slepena vai atklāta nolaupīšana, ja tā saistīta ar vardarbību vai vardarbības piedraudējumu, prettiesiska iekļūšana (ielaušanās) automašīnā).  
2.4. Automobiļa pašrisks uz neierobežotu gadījumu skaitu ir 0% (nulle procenti), iepriekšminētais attiecās tostarp uz šādiem gadījumiem: 
2.4.1. zādzības gadījumā; 
2.4.2. automašīnas bojāejas gadījumā; 
2.4.3. stiklojuma bojājumi (attiecas uz neierobežotu gadījumu skaitu, t.sk., attiecas uz lukturu stiklu bojājumiem). 
2.5. Apdrošināšanas gadījumu administrēšana – Iznomātājs organizē visas procedūras, kas saistītas ar apdrošināšanas gadījumu, pārstāv Nomnieku visās zaudējumu novēršanas institūcijās, administrē procesu un nodrošina nepieciešamos remontdarbus pēc apdrošināšanas gadījuma iestāšanās. 
2.6. Iznomātāja pienākums ir telefoniski sniegt konsultācijas un norādījumus Nomnieka darbiniekam par to, kā jārīkojas konkrētajā gadījumā un ja nepieciešams doties uz notikuma vietu, kā arī organizēt un segt izmaksas par automašīnas transportēšanu no negadījuma vietas (apdrošināšanas gadījuma) uz vietu, kurā tiks veikti automašīnas remontdarbi.
2.7. Iznomātājs nodrošina Nomnieku ar līdzvērtīgu automobili lietošanu uz laiku, kas ir ilgāks par vienu darba dienu un kas nepieciešams, lai iznomātajam automobilim regulāri veiktu ražotāja noteikto tehnisko apkopi vai novērstu radušos tehniskos defektus, tai skaitā defektus, kuru cēlonis ir apdrošināšanas gadījums. Automobiļa defektu novēršanas gadījumā aizvietošanas laiks ir līdz vienam mēnesim. 
2.8. Tehnisko apkopju un remontdarbu veikšana un administrēšana – Iznomātājs visa automobiļa lietošanas laikā nodrošina un apmaksā automobiļa ražotāja un pārdevēja noteiktās regulārās tehniskās apkopes, kā arī visus nepieciešamos remontdarbus. Iznomātājs apņemas organizēt tehniskās apkopes un remontdarbus, vienojoties ar autoservisu par apkopes/remontdarbu laiku, kurš būtu izdevīgs Nomniekam. 
2.9. Iznomātājs nodrošina autorizētu transportlīdzekļa apkopes un servisa centru ne vairāk kā 30 km rādiusā ap pasūtītāja atrašanās adresi Vaļņu iela 1, Rīga, Latvija, kur veikt iznomātās automašīnas tehniskās apkopes un remontdarbus.
2.10. Tehniskā apskate –visā automobiļa lietošanas laikā Iznomātājs nodrošina un apmaksā automobiļa valsts tehnisko apskati (t.sk. atkārtoto tehnisko apskati un vienas dienas atļauju). Iznomātājs savlaicīgi (vismaz vienu nedēļu pirms) saskaņo tehniskās apskates veikšanas laiku.
2.11.  Riepas, to glabāšana un maiņa – visā automobiļa lietošanas laikā Iznomātājs nodrošina automobili ar Ceļu satiksmes noteikumiem atbilstošām vasaras un ziemas riepām, nepieciešamības gadījumā iznomātājs nodrošina un apmaksā jaunu riepu iegādi un uzstādīšanu. Iznomātājs nodrošina sezonas riepu maiņu un balansēšanu divreiz gadā saskaņā ar Ceļu satiksmes noteikumiem un nesezonas riepu uzglabāšanu. Iznomātājs nodrošina riepu un disku remontu, t.sk. brīvdienās.
2.12. Automobiļa pārbaudes, mērījumus un regulēšanas darbus; detaļu (bremžu kluči, bremžu diski, logu slotiņas, gultņi, sūkņi, u.c.), akumulatoru u.c. nomaiņu to normāla nodiluma un nolietojuma rezultātā; bremžu, dzesēšanas, elektrosistēmu, transmisijas, piekares, šasijas, stūres iekārtas u.c. remontu un detaļu nomaiņu to normāla nodiluma un nolietojuma rezultātā; tehnoloģisko šķidrumu papildināšanu (izņemot logu mazgājamo šķidrumu); jebkuru citu bojājumu novēršanu, kuru iestāšanās ir varbūtēja (paredzama) atkarībā no konkrētā automobiļa stāvokļa.
2.13. Diennakts palīdzības dienests – Iznomātāja pienākums telefoniski sniegt instrukciju (Iznomātājs nodrošina arī informatīvu bukletu-instrukciju) Nomniekam par to, kā jārīkojas konkrētā gadījumā, un, ja nepieciešams, doties uz notikuma vietu, kā arī iznomātājs organizē un apmaksā automobiļa transportēšanu no negadījuma vietas uz vietu, kurā tiks veikti automobiļa remontdarbi. 


	Pozīcija
	Minimālās prasības
	Pretendenta piedāvājums
(atbilstoši izvirzītajām prasībām)

	Transportlīdzekļu skaits
	1 (viens) automobilis 
	[Transportlīdzekļa nosaukums, marka, modelis]

	Automobiļa tips, klase
(pēc Latvijas Pilnvaroto autotirgotāju asociācijas (LPAA) klasifikatora)
	Plašlietojuma vieglais automobilis (M1 kategorija)
	

	Transportlīdzekļa izlaiduma gads
	2025. gads un jaunāks
	

	Nobraukums (odometra rādītājs) piegādes dienā
	Ne vairāk kā 30 000 km
	

	Paredzamais nobraukums visā nomas periodā
	Līdz 200000 km
	

	Virsbūves tips
	Mikroautobuss
	

	Durvju skaits
	Ne mazāk kā 4 pasažieru durvis (ieskaitot vadītāja durvis)
	

	Sēdvietas, ieskaitot vadītāju
	8 sēdvietas, ieskaitot vadītāja vietu (7+1)
	

	Automobiļa garums
	No 4850 mm līdz 5500 mm
	

	Baterijas ietilpība
	Vismaz 70 kWh
	

	Dzinēja jauda 
	Ne mazāk kā 100 kW
	

	Degvielas veids
	Elektrība
	

	Obligātās prasības

	1. bremžu pret bloķēšanas sistēma ar bremzēšanas palīgierīci, elektroniskā bremžu spēka sadales sistēma, elektroniskā stabilitātes sistēma ar pret buksēšanas vadību (vai līdzvērtīgas);
2. stūres pastiprinātājs, stūres augstuma un dziļuma regulēšana;
3. autovadītāja sēdekļa regulēšana, elkoņa balsts;
 vadītāja un priekšējā pasažiera drošības spilvens;
4. automātiskā ātruma uzturēšanas sistēma (kruīza kontrole);
5. apsildāms aizmugurējais stikls ar logu tīrītāju un apskalošanas iekārtu;
6. atpakaļ skatu kamera; 
7. divu zonu dalīta klimata kontrole priekšā sēdošajiem un salona kondicionieris atsevišķi regulējams aizmugure sēdošajiem;
8. elektriski vadāmi un apsildāmi atpakaļ skatā sānu  spoguļi;
9. elektriski vadāmi priekšējo logu pacēlāji, elektriski.
10. miglas lukturi, vai ražotāja paredzēti līdzvērtīgi redzamības uzlabošanas sistēma;
11. pastāvīgas dienas gaitas gaismas;
12. griestos iebūvēts dalīts priekšējais, salona un kravas nodalījuma apgaismojums;
13. priekšējo un aizmugurējo riteņu dubļu sargi;
14. rūpnīcas iebūvēta centrālā atslēga ar pret aizdzīšanas signalizāciju un distances pulti;
15.  bluetooth  brīvroku sistēma mobilajam tālrunim, mobilā integrācija Car play un Android auto;
16. oriģinālā audio sistēmā ar skaļruņu instalāciju salona priekšējā un aizmugurējā daļā;
17. vismaz divas 12V ligzdas auto salonā, vismaz divas USB type C ligzdas salonā;
18. instrumentu komplekts atbilstoši ražotāja prasībām (ar kompresoru, domkratu, riteņu atslēgu un avārijas zīmi), medicīniskā aptieciņa, ugunsdzēšamais aparāts, veste ar atstarojošiem elementiem;
19. ziemas un vasaras riepu (ziemas riepas īpaši konstruētas izmantošanai sniega un ledus apstākļos) komplekti, pilna izmēra rezerves ritenis ar oriģināla izmēra riepu, ja ražotājs tādu ir paredzējis transportlīdzekļa komplektācijā. Ja ražotājs transportlīdzekļa komplektācijai nav paredzējis pilna izmēra rezerves riteni, tad transportlīdzekļos jāatrodas ražotāja paredzētajam rezerves ritenim vai riepu remontu komplektam;
20. vadītāju un pasažieru vietām gumijas paklāji;
21. tonēti aizmugurējie sānu logi un aizmugurējā loga stikls.
	

	Salona apdare
	Auduma vai ādas tumša krāsā.
	

	Virsbūves krāsa 
	Tumša vai pelēka.
	

	Papildu prasības
	OCTA, KASKO, tehniskā apskate, tehniskā apkope un remonts, ikgadējā transportlīdzekļu nodeva
	


[bookmark: _Hlk199776614]
Nomas maksā pretendentam jākļauj un jānodrošina šādi pakalpojumi:
	1) apmaksāt un administrēt likumos un citos normatīvajos aktos noteiktos automobiļa visus nodokļus un nodevas, kā arī automobiļa tehniskās apskates un reģistrācijas maksu Ceļu satiksmes drošības direkcijā;

	2) apmaksāt tehniskās apkopes, normālā nolietojuma remontdarbus, rezerves daļu un normatīvajos aktos par ceļu satiksmi noteikto automobiļa riepu nodrošinājumu;

	3)  nodrošināt sauszemes automobiļa īpašnieku civiltiesiskās atbildības apdrošināšanu un KASKO apdrošināšanu un to administrēšanu. KASKO apdrošināšanas pašrisks 0,00 EUR ;

	4) izdot attiecīgus dokumentus, aktus, pilnvaras, apdrošināšanas polišu kopijas un izziņas, kas ir nepieciešami, lietojot automobili nomas termiņā kā Latvijā, tā arī ārvalstīs;

	5) organizēt visas procedūras, kas saistītas ar apdrošināšanas gadījumu, pārstāv nomnieku visās zaudējumu novēršanas institūcijās;

	6) nodrošina maiņas automobili, ja remontu jāveic ilgāk kā vienu darba dienu.



Ar šo apliecinām, ka: 
1. Nomas automašīnai nav nesamaksāti naudas sodi un tas nav strīdus objekts;
2. Nomas automašīnas pieņemšanas – nodošanas brīdī automobilim būs atļauja piedalīties ceļu satiksmē saskaņā ar Ministru kabineta 2017.gada 30.maija noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”;
3. Iznomātājs (iepirkuma līguma slēgšanas gadījumā) piegādās pilnībā nokomplektētu un aprīkotu, apdrošinātu un Latvijā reģistrētu piedāvājumā minēto nomas  automobili.



3. TEHNISKĀ SPECIFIKĀCIJA

Iepirkuma priekšmeta 2.daļa
“Vieglās automašīnas īstermiņa noma pēc pieprasījuma”
1. Vispārējās prasības
1.1. Vieglās automašīnas (vidējās klases, ne vecāku kā 5 gadi) īstermiņa nomu pēc pieprasījuma.
1.2. Automobiļa (vismaz 7+1 sēdvieta, ne vecāku par 5 gadi) īstermiņa noma pēc pieprasījuma. 
Jāparedz iespēja vienlaicīgi pieprasīt vairākus automobiļus.

2. Vieglās automašīnas (bez šofera pakalpojumiem) īstermiņa noma pēc pieprasījuma:
	Tehniskās prasības transportlīdzeklim

	Automobiļa tips, klase
(pēc Latvijas Pilnvaroto autotirgotāju asociācijas (LPAA) klasifikatora)
	Plašlietojuma vieglais automobilis (M1 kategorija)

	Durvju skaits
	4

	Sēdvietu skaits (ieskaitot vadītāja vietu)
	5

	Pašrisks zādzību un bojāšanās gadījumā
	Nedrīkst būt lielāks par 100 euro

	Transportlīdzekļa vecums 
	Ne lielāks par 5 gadiem 

	Nobraukums 
	Ne vairāk par 150 000 km

	Degvielas veids
	Benzīns vai dīzeļdegviela

	Degvielas patēriņš pa pilsētu 
	Ne vairāk par 10 (litri) uz 100 km;

	Transportlīdzeklis ir aprīkots 
	ABS; centrālā atslēga ar distances vadību; 
ne mazāk kā 2 drošības spilveni;
galvas balsti;
signalizācija ar salona aizsardzību; 
radio; 
gaisa kondicionieris vai klimata kontrole;

	Pakalpojumu sniegšanas sākuma un noslēguma laiks, vieta (Transportlīdzekļa nodošana – pieņemšana)
	Saskaņā ar Nomnieka grafiku nodrošināt transportlīdzekļa piegādi Vaļņu ielā 2, Rīgā, vai citā Nomnieka noteiktā vietā Rīgas pilsētas teritorijā no plkst.6.00 līdz plkst.21.00. Transportlīdzekļa piegāde iekļauta nomas maksā.

	Pakalpojuma sniegšanas vieta
	Latvijas teritorija



3. Automobiļa (bez šofera pakalpojumiem) īstermiņa noma pēc pieprasījuma:
	Tehniskās prasības transportlīdzeklim

	Automobiļa tips, klase
(pēc Latvijas Pilnvaroto autotirgotāju asociācijas (LPAA) klasifikatora)
	Plašlietojuma vieglais automobilis (M1 kategorija)

	Virsbūves tips
	Mikroautobuss

	Sēdvietu skaits (ieskaitot vadītāja vietu)
	Ne mazāk kā 8

	Durvju skaits
	4

	Pašrisks zādzību un bojāšanās gadījumā
	Nedrīkst būt lielāks par 100 euro

	Transportlīdzekļa vecums 
	Ne lielāks par 5 gadiem 

	Nobraukums 
	Ne vairāk par 150 000 km

	Degvielas veids
	Benzīns vai dīzelis

	Degvielas patēriņš pa pilsētu
	Ne vairāk par 10 (litri) uz 100 km;

	Transportlīdzeklis ir aprīkots 
	ABS; 
centrālā atslēga ar distances vadību; 
ne mazāk kā 2 drošības spilveni;
galvas balsti;
signalizācija ar salona aizsardzību; 
radio; 
gaisa kondicionieris vai klimata kontrole;

	Pakalpojumu sniegšanas sākuma un noslēguma laiks, vieta (transportlīdzekļa nodošana – pieņemšana)
	Saskaņā ar Nomnieka grafiku nodrošināt transportlīdzekļa piegādi Vaļņu ielā 2, Rīgā, vai citā Nomnieka noteiktā vietā Rīgas pilsētas teritorijā no plkst.6.00 līdz plkst.21.00. Transportlīdzekļa piegāde iekļauta nomas maksā.

	Pakalpojuma sniegšanas vieta
	Latvijas un citu ES valstu teritorija 



Citas prasības:
 Nomas maksā pretendentam jāiekļauj un jānodrošina šādi pakalpojumi:
	1) apmaksāt visus likumos un citos normatīvajos aktos noteiktos nodokļus un nodevas, kas saistīti ar transportlīdzekļa izmantošanu, kā arī transportlīdzekļa tehniskās apskates un reģistrācijas maksu Ceļu satiksmes drošības direkcijā;

	2) nodrošināt sauszemes transportlīdzekļu īpašnieku civiltiesiskās atbildības apdrošināšanu un KASKO apdrošināšanu, KASKO apdrošināšanas pašrisks nedrīkst būt lielāks par 100 euro;

	3) izdot attiecīgus dokumentus, aktus, pilnvaras, apdrošināšanas polišu kopijas un izziņas, kas ir nepieciešami, lietojot transportlīdzekli nomas termiņā

	4) nodrošināt, lai Ceļu satiksmes noteikumos noteiktajā laika periodā transportlīdzeklis būtu aprīkots ar riepām (ziemas un vasaras), kas paredzētas braukšanai attiecīgajā periodā;

	5) organizēt visas procedūras, kas saistītas ar apdrošināšanas gadījumu, pārstāvēt Nomnieku visās zaudējumu novēršanas institūcijās un nodrošināt transportlīdzeklim nepieciešamos remontdarbus pēc apdrošināšanas gadījuma iestāšanās;

	6) transportlīdzekļa bez autovadītāja pakalpojumiem nomas gadījumā (automašīna tiek piegādāta ar pilnu bāku) degvielas uzpildi nodošanas brīdī nodrošina VIAA;

	10) jānodrošina šādas vides prasības – automašīnas atbilstība izplūdes Izmešu standartu vismaz Euro 6 emisijas prasībām un Regulai (EK) Nr. 715/2007 I [footnoteRef:1] . [1:  https://eur-lex.europa.eu/legal-content/LV/TXT/?uri=CELEX%3A32007R0715
] 






